Δημήτρη μου... Δημήτρη μου (ταινία)

Το Δημήτρη μου... Δημήτρη μου είναι ελληνική μουσική αισθηματική δραματική ταινία του 1967, σε σκηνοθεσία Κώστα Καραγιάννη. Το σενάριο υπογράφει ο Λάκης Μιχαηλίδης και πρωταγωνιστούν ο Δημήτρης Παπαμιχαήλ και η Ξένια Καλογεροπούλου.

 Πλοκή 
Ο Δημήτρης (Δημήτρης Παπαμιχαήλ) είναι ένας πετυχημένος λαϊκός τραγουδιστής που κάποια στιγμή καλείται να τραγουδήσει στους αρραβώνες της όμορφης Μαριάννας (Ξένια Καλογεροπούλου), κόρης του εργοστασιάρχη Γεράσιμου Καρρά (Χρήστος Τσαγανέας). Όμως, τόσο ο Δημήτρης όσο και η Μαριάννα νιώθουν ο ένας για τον άλλο μια ακατανίκητη έλξη που τους ωθεί στο να αποφασίσουν να παντρευτούν, κάνοντας έτσι έξω φρενών τον πατέρα της, ο οποίος σκέφτεται να αποκληρώσει την κόρη του. Ωστόσο, η φωνή της λογικής και της πονηριάς συνάμα, τον κάνουν να θέσει σε εφαρμογή το δόλιο σχέδιο του γραμματέα του (Ορφέας Ζάχος). Συγχωρεί το ζευγάρι και αναθέτει στον Δημήτρη τη διεύθυνση του εργοστασίου. Ο στόχος του είναι να καταλάβει η Μαριάννα ότι η εξουσία και το χρήμα θα διαφθείρουν και τον Δημήτρη, που έτσι δεν θα διαφέρει σε τίποτα από τους άλλους άνδρες. Αλλά τα πράγματα δεν δικαιώνουν τις δόλιες προσδοκίες του, καθώς ο Δημήτρης αποδεικνύεται παιδί μάλαμα, πράγμα που όλοι αναγκάζονται να αποδεχθούν.

 Διανομή 
ΗθοποιόςΡόλοςΔημήτρης ΠαπαμιχαήλΔημήτρης ΣωτηρίουΞένια ΚαλογεροπούλουΜαριάννα Καρρά-ΣωτηρίουΣαπφώ Νοταράκυρα-Σαπφώ (σπιτονοικοκυρά Δημήτρη)Δέσποινα ΣτυλιανοπούλουΜαργαρίτα (οικιακή βοηθός)Χρήστος ΤσαγανέαςΓεράσιμος Καρράς (πατέρας Μαριάννας)Κώστας ΠρέκαςΡένος Αντωνίου (πρώην αρραβωνιαστικός Μαριάννας)Ορφέας ΖάχοςΙάκωβος (γραμματέας Γεράσιμου)Αγγέλα ΓιουράντηΡάνια (σύντροφος Ρένου)Νάσος ΚεδράκαςΣωτήρης (κηπουρός)Άγγελος ΜαυρόπουλοςΚλέαρχος Αντωνίου (πατέρας Ρένου)Αλέκος ΖαρταλούδηςεργάτηςΈρση Δοξακοπούλουυπάλληλος εργοστασίουΦώτης ΠαπαλάμπροςγιατρόςΝίκος ΣπυριδωνάκοςαρχιφύλακαςΓιάννης Μπουρνέληςθυρωρός θεάτρουΜάκης Δεμίρηςυπάλληλος ξενοδοχείουΓιάννης ΣαββαΐδηςεργάτηςΓιώργος ΚωβαίοςμπουζουξήςΝτία ΑβδήνοσοκόμαΜέλια Ρήγαεργάτρια
Οι κάτωθι δεν αναγράφονται στους τίτλους
ΗθοποιόςΡόλοςΓιώργος ΤσαούσηςΝικήτας (μπουζουξής & φίλος Δημήτρη)Γιώργος ΜεσσάλαςΦώτης (ακορντεονίστας)Απόστολος ΣουγκλάκοςεργάτηςΑλίκη Ζάννου"γραμματέας του Λουκά Βεργάκη"Νίκος ΡίζοςκονφερασιέΛάμπρος Κωνσταντάραςηθοποιοί (πελάτες νυχτερινού κέντρου)Μάρω ΚοντούΕλένη ΑνουσάκηΣταύρος ΞενίδηςΒίρνα Νιαβήπελάτισσα νυχτερινού κέντρου

 Πληροφορίες 
Με 498.509 εισιτήρια, ήρθε στην 4η θέση ανάμεσα σε 99 ελληνικές ταινίες της σαιζόν. 
Στη σεκάνς του ξενοδοχείου, η οποία λογοκρίθηκε, λόγω γυμνού, συμμετείχε και η Ρία Δελούτση. Σε πιο πρόσφατη τηλεοπτική επεξεργασία (και καθότι η πρωτότυπη ταινία είχε καταστραφεί), η σεκάνς αυτή αντικαταστάθηκε, εν μέρει, με πλάνα της Αλίκης Ζάννου, παρμένα από την ταινία Ο μέτοικος.

 Παραπομπές 

 Εξωτερικοί σύνδεσμοι 



Κατηγορία:Ελληνικές αισθηματικές ταινίες
Κατηγορία:Ελληνικές δραματικές ταινίες
Κατηγορία:Ελληνικές μουσικές ταινίες
Κατηγορία:Ελληνικές ταινίες της δεκαετίας 1960
Κατηγορία:Ελληνόφωνες ταινίες
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Καραγιάννης - Καρατζόπουλος
Κατηγορία:Ταινίες σε σενάριο Λάκη Μιχαηλίδη
Κατηγορία:Ταινίες σε σκηνοθεσία Κώστα Καραγιάννη
Κατηγορία:Ταινίες του 1967